
Евразия экономикалык бирлигинин «Лак-боёк материалдарынын коопсуздугу жөнүндө» техникалык регламенти тууралуу
[bookmark: _GoBack]
2014-жылдын 29-майындагы Евразия экономикалык бирлиги жөнүндө келишимдин 52-беренесине жана 2014-жылдын 23-декабрындагы Жогорку Евразия экономикалык кеңешинин № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 29-пунктуна ылайык Евразия экономикалык комиссиясынын Кеңеши чечти:
1. Тиркелген Евразия экономикалык бирлигинин «Лак-боёк материалдарынын коопсуздугу жөнүндө» (ЕАЭБ ТР 053/2026) техникалык регламенти (мындан ары – техникалык регламент) кабыл алынсын.
2. Төмөнкүлөр белгиленсин:
а) техникалык регламент төмөнкү мөөнөттөрдө күчүнө кирет:
Армения Республикасында, Беларусь Республикасында, Казакстан Республикасында жана Россия Федерациясында – 2028-жылдын 1-январынан тартып;
Кыргыз Республикасынын аймагында – 2032-жылдын 1-январынан тартып.
2028-жылдын 1-январынан тартып 2032-жылдын 1-январына чейинки мезгилде Кыргыз Республикасынын аймагында Кыргыз Республикасынын мыйзамдарына ылайык өндүрүлгөн жана жүгүртүүгө чыгарылган лак-боёк материалдары Евразия экономикалык бирлигинин рыногунда продукциянын жүгүртүлүшүнүн бирдиктүү белгиси менен маркаланууга жатпайт;
б) Техникалык регламенттин 12-пунктунда каралган коргошундун кургак калдыгына кайра эсептөөдөгү курам ченеми техникалык регламент күчүнө кирген датадан тартып 60 ай өткөндөн кийин, бирок Евразия экономикалык комиссиясынын Коллегиясынын лак-боёк материалдарындагы коргошундун кургак калдыгына кайра эсептөөдөгү курамын аныктоо үчүн зарыл болгон, анын ичинде үлгүлөрдү алуу эрежелерин камтыган изилдөөлөрдүн (сыноолордун) жана өлчөөлөрдүн эрежелерин жана методдорун камтыган тиешелүү мамлекеттер аралык стандарттарды Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 4-пунктунда аныкталган стандарттардын тизмегине киргизүүнү караган чечими күчүнө киргенден эрте эмес күчүнө кирет.
Техникалык регламент күчүнө кирген күндөн тартып 36 айдын ичинде техникалык регламенттин 12-пунктунда көрсөтүлгөн лак-боёк материалдарындагы коргошундун кургак калдыгына кайра эсептөөдөгү курамы 0,5 пайыздан ашпоого тийиш.
Техникалык регламент күчүнө кирген датадан тартып 36 айдын ичинде техникалык регламенттин 12-пунктунда көрсөтүлгөн лак-боёк материалдарындагы коргошундун кургак калдыгына кайра эсептөөдөгү курамы 0,5 пайыздан ашпоого тийиш;
в) Евразия экономикалык комиссиясынын Кеңешинин Евразия экономикалык бирлигинин курулуш материалдарынын жана буюмдарынын коопсуздугу жөнүндө техникалык регламенти тууралуу чечим кабыл алууда көрсөтүлгөн чечимде техникалык регламенттин 10-пунктун колдонбоого байланыштуу жобону алдын ала караштыруу зарыл.
3. Евразия экономикалык бирлигине мүчө мамлекеттердин өкмөттөрүнөн төмөнкүлөр суралсын:
а) Тиешелүү мамлекеттер аралык (региондук) стандарттарды Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 4-пунктунда аныкталган стандарттардын тизмегине киргизүү бөлүгүндө техникалык регламентке өзгөртүүлөрдү киргизүү максатында Евразия экономикалык комиссиясы менен биргеликте лак-боёк материалдарынын өрт жана радиациялык коопсуздугу боюнча бирдиктүү талаптарды аныктоо жана көрсөтүлгөн талаптарды колдонуу жана аткаруу үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү алуу эрежелерин, ошондой эле Евразия экономикалык бирлигине мүчө мамлекеттердин мыйзамдарына ылайык аттестацияланган (валидацияланган) жана бекитилген изилдөөлөрдүн (сыноолордун) жана өлчөөлөрдүн методикаларын камтыган тиешелүү мамлекеттер аралык стандарттарды иштеп чыгуу боюнча ишти улантуу;
б) лак-боёк материалдарын мамлекеттик каттоодон өткөрүүгө ыйгарым укуктуу мамлекеттик органдар жөнүндө маалымдар 2026-жылдын 1-июлуна чейин Евразия экономикалык комиссиясына берүү.
4. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын кеңешинин мүчөлөрү:

	Армения
Республикасынан
	Беларусь
Республикасынан
	Казакстан
Республикасынан
	Кыргыз
Республикасынан
	Россия
Федерациясынан

А. Оверчук

КАБЫЛ АЛЫНДЫ
Евразия экономикалык
 Комиссиясынын Кеңешинин
 2026-жылдын 20-майындагы 
№ 65 чечими менен

Евразия экономикалык бирлигинин
«Лак-боёк материалдарынын коопсуздугу жөнүндө» (ЕАЭБ ТР 053/2026)
ТЕХНИКАЛЫК РЕГЛАМЕНТИ


I. Колдонуу чөйрөсү
1. Ушул техникалык регламент адамдын өмүрүн жана ден соолугун, мүлктү, айлана-чөйрөнү, жаныбарлардын жана өсүмдүктөрдүн өмүрүн жана саламаттыгын коргоо, ошондой эле лак-боёк материалдарынын керектөөчүлөрүн алардын багыты жана коопсуздугу жөнүндө терс аракеттердин алдын алуу максатында иштелип чыкты.
2. Ушул техникалык регламент Евразия экономикалык бирлигинин (мындан ары – Бирлик) бажы аймагында колдонуу жана аткаруу үчүн милдеттүү болгон Бирликтин бажы аймагында жүгүртүүгө чыгарылуучу лак-боёк материалдарынын коопсуздук талаптарын, ошондой эле аларды маркалоого карата талаптарды белгилейт. 
3. Ушул техникалык регламент Бирликтин бажы аймагында жүгүртүүгө чыгарылуучу төмөнкү лак-боёк материалдарына жайылтылат:
а) боёктор;
б) лактар (анын ичинде күңүрттөөчү заттарды жана боёгучтарды камтыган лактар);
в) грунтовкалар;
г) грунт-эмалдар;
д) суу-дисперсиялык лак-боёк материалдары;
е) көп компоненттүү лак-боёк материалдары;
ж) порошок түрүндөгү лак-боёк материалдары;
з) аэрозолдук таңгактагы лак-боёк материалдары;
и) эмалдар;
к) лазурлар;
л) сиңирмелер;
м) жыгачты коргоочу каражаттар;
н) жыгач үчүн морилкалар;
о) декоративдүү шыбактар;
п) шпаклевкалар;
р) олифалар.
4. Ушул техникалык регламенттин колдонулушу төмөнкү продукцияларга жайылтылбайт:
а) парфюмердик-косметикалык продукция болуп саналган лактар жана эмалдар;
б) чала фабрикат лактар, анын ичинде тамак-аш өнөр жайында колдонулуучу лактар;
в) чайырлар;
г) эриткичтер, аралаштырмалар, суюлткучтар;
д) лак-боёк материалдары үчүн катырткычтар, сиккативдер, катууланууну тездеткичтер;
е) полиграфиялык (басма) боёктор, көркөм-декоративдик иштер үчүн боёктор, акварель боёктору;
ж) жол белгилерин түшүрүү үчүн материалдар.


II. Негизги түшүнүктөр

5. Ушул техникалык регламентти колдонуу максатында Евразия экономикалык комиссиясынын Кеңешинин 2018-жылдын 18-апрелиндеги № 44 чечими менен бекитилген Евразия экономикалык бирлигинин алкагында техникалык жөнгө салуу жөнүндө протокол (2014-жылдын 29-майындагы Евразия экономикалык бирлиги жөнүндө келишимге № 9 тиркеме), шайкештикти баалоонун типтүү схемалар (мындан ары – типтүү схемалар) менен белгиленген төмөнкүдөй негизги түшүнүктөр жана алардын аныктамалары, ошондой эле төмөндөгүлөрдү туюндурган түшүнүктөр колдонулат:
«аэрозолдук таңгак» – идиштин ичиндегисин аэрозоль түрүндө чачыратууга мүмкүндүк берүүчү түзүлүш менен жабдылган идиш;
«лак-боёк материалынын коопсуздугу» – адамдын өмүрүнө жана (же) ден соолугуна, мүлккө, айлана-чөйрөгө, жаныбарлардын жана өсүмдүктөрдүн өмүрүнө жана (же) саламаттыгына зыян келтирүү менен байланышкан жол берилгис тобокелдиктин жоктугу менен мүнөздөлгөн лак-боёк материалынын жашоо циклинин бүткүл мезгилиндеги абалы;
«суу-дисперсиялык эмаль» – жылтыраган суу-дисперсиялык боёк; 
«суу-дисперсиялык лак-боёк материалы» – лак-боёк чөйрөсү пленка түзүүчү заттын суудагы дисперсиясы болуп саналган, сырдалуучу бетке сүйкөгөндө тунук эмес лак-боёк катмарын пайда кылуучу пигменттелген суюк лак-боёк материалы;
«лак-боёк материалынын тутанышы» – тутандыруу булагы тарабынан пайда болгон жана ал алынгандан кийин да улана берген лак-боёк материалынын жалындаган күйүүсү;
«зыяндуу зат» – адамдын организми менен анын жашоо циклинин ичинде катнашта болгондо кесиптик ооруларды пайда кылышы же ден соолугун башка четтөөлөргө алып келиши мүмкүн болгон зат;
«кепилдик мөөнөт» – лак-боёк материалын кабыл алууда аныкталышы мүмкүн болбогон жашыруун кемчиликтерин аныктоо үчүн белгиленген мөөнөт;
«колдонууга даяр лак-боёк материалы» – лак-боёк материалы же анын айрым компоненттерин аралаштыргандан кийин (көп компоненттүү лак-боёк материалы) жана зарыл болгон учурда ченемдик-техникалык документтерге ылайык тиешелүү эриткичтер жана (же) суюлтуучулар менен суюлтулгандан кийин тиешелүү сырдоо ыкмасы менен сүйкөөгө даяр болгон лак-боёк материалы; 
«грунтовка» – сырдалуучу бетке сүйкөлгөндө сырдалуучу бетке жана кийинки катмарларга жакшы адгезияга ээ тунук эмес же тунук бир тектүү лак-боёк катмарын түзүүчү жана лак-боёк тутумунун касиеттерин жакшыртууга арналган лак-боёк материалы;
«грунт-эмаль» – суюк же паста сымал пигменттелген лак-боёк материалы, мында лак-боёк чөйрөсү лак-боёк материалынын пленка түзүүчү затынын органикалык эриткичтердеги эритмеси же органикалык пленка түзүүчү заттын суудагы дисперсиясы болуп саналат, ал сырдалуучу бетке сүйкөлгөндө сырдалуучу бетке адгезиясы жакшыртылган, коргоочу, декоративдүү же атайын касиеттерге ээ тунук эмес лак-боёк катмарын түзөт;
«декоративдүү шыбак» – ар кандай кооздук эффекттери бар рельефтүү катмарды алуу үчүн сырдалуучу бетке сүйкөлүүчү паста сымал лак-боёк материалы;
«лак-боёк материалынын жашоо цикли» – лак-боёк материалын түзүүнүн жана анын жашоосунун этаптарынын жыйындысы (өндүрүү, ташуу, сактоо, лак-боёк катмарын түзүү, лак-боёк катмарын эксплуатациялоо жана калдыктарды утилдештирүү); 
«боёк» – суюк же паста сымал пигменттелген лак-боёк материалы, мында олифанын ар кандай маркалары же синтетикалык полимерлердин суудагы дисперсиясы лак-боёк материалынын пленка түзүүчү заты болуп саналат, ал сырдалуучу бетке сүйкөлгөндө тунук эмес лак-боёк катмарын түзөт (курулушта жана жолдорду белгилөө үчүн колдонулуучу боёктун лак-боёк чөйрөсүндө башка пленка түзүүчү заттар болушу мүмкүн); 
«лазурь» – курамында аз өлчөмдө пигмент жана (же) толтургуч бар, органикалык эриткичте эриген же суу-дисперсиялык лак-боёк материалы, ал кооздук жана (же) коргоочу касиеттерге ээ тунук же жартылай тунук лак-боёк катмарын түзөт;
«лак» – сырдалуучу бетке сүйкөлгөндө коргоочу, кооздук же атайын техникалык касиеттерге ээ тунук лак-боёк катмарын түзүүчү лак-боёк материалы;
«лак-боёк тутуму» – сырдалуучу бетке сүйкөлүшү керек болгон же буга чейин сүйкөлгөн лак-боёк материалдарынын катмарларынын жыйындысы; 
«лак-боёк катмары» – сырдалуучу бетке лак-боёк материалынын бир же бир нече катмарын сүйкөө натыйжасында түзүлгөн туташ катмар;
«лак-боёк материалы» – сырдалуучу бетке сүйкөлгөндө коргоочу, кооздук жана (же) атайын техникалык касиеттерге ээ лак-боёк катмарын түзүүчү суюк, паста сымал же порошок түрүндөгү материал;
«учуучу органикалык бирикме» (лак-боёк материалында) – 101,3 кПа нормалдуу басымда өлчөнгөн, баштапкы кайноо температурасы 250 °Cга барабар же андан төмөн болгон ар кандай органикалык бирикме;
«зыяндуу заттардын миграциясы» (лак-боёк катмарларына карата) – лак-боёк материалдарынын даяр катмарларынын учуучу химиялык заттардын аба чөйрөсүнө бөлүнүп чыгуу процесси;
«көп компоненттүү лак-боёк материалы» – колдонор алдында өндүрүүчү көрсөткөн пропорцияда аралаштырылууга тийиш болгон 2 же андан көп өзүнчө компонент түрүндө чыгарылуучу лак-боёк материалы;
«жыгач үчүн морилка» – жыгачтын бетинин түсүн өзгөртүүчү боёгучту камтыган, адатта тунук жана беттик пленканы түзбөгөн, эриткич катары майды, олифаны, спиртти же сууну камтыган, жыгачка терең сиңүүчү курам;
«бир тектүү лак-боёк продукциясы» – бир типтеги жана бирдей багыттагы, бирдиктүү техникалык талаптар боюнча даярдалган, компоненттик курамы жана агрегаттык абалы бирдей, ал эми пигменттелген материалдар үчүн пигменттик бөлүгү, кошумчалары, таңгактын көлөмү жана формасы боюнча айырмаланган лак-боёк материалдары;
«сырдоо» – бетке лак-боёк материалын сүйкөө;
«олифа» – кургатууну тездетүү үчүн сиккативдерди кошуу менен өсүмдүк майларын кайра иштетүүдөн алынган продуктулар болуп саналган пленка түзүүчү зат;
 «органикалык эриткичте эриген лак-боёк материалы» – лак-боёк чөйрөсү пленка түзүүчү заттын органикалык эриткичтеги эритмеси болуп саналган лак-боёк материалы;
«лак-боёк материалы үчүн катырткыч» – көп компоненттүү лак-боёк материалынын компоненти, ал аралаштырылгандан кийин пленка түзүүчү зат менен химиялык реакцияга кирип, лак-боёк катмарына талап кылынган касиеттерди берет;
«лак-боёк материалынын коопсуздук паспорту» – лак-боёк материалынын кооптуу касиеттери, ушул лак-боёк материалын өндүрүүчү жөнүндө, ошондой эле өндүрүүчү тарабынан ыйгарым укук берилген жеке жак же ушул лак-боёк материалын сатуучу (импорттоочу) жөнүндө (эгерде лак-боёк материалын мамлекеттик каттоодон өткөрүүдө арыз берүүчү болуп тиешелүүлүгүнө жараша өндүрүүчү тарабынан ыйгарым укук берилген жеке жак же сатуучу (импорттоочу) болуп саналса) маалымдарды, ошондой эле Бирликтин бажы аймагында лак-боёк материалдарын коопсуз жүгүртүүнү камсыз кылуу үчүн коопсуздук талаптарын камтыган белгиленген формадагы документ;
«лак-боёк материалы үчүн пигмент» – лак-боёк чөйрөсүндө дээрлик эрибеген, оптикалык, коргоочу же декоративдик касиеттеринин аркасында пайдаланылуучу майда дисперсияланган бөлүкчөлөр түрүндөгү боёочу зат;
«лак-боёк материалынын өрт-жарылуу коркунучу» – лак-боёк материалынын күйүүнүн пайда болушуна жана таралышына жөндөмдүүлүгүн мүнөздөгөн касиеттеринин жыйындысы;
«чала фабрикат лактар» – лактарды, эмалдарды, грунтовкаларды, шпаклевкаларды алуу үчүн арналган лактар;
«порошок түрүндөгү лак-боёк материалы» – эриткичти камтыбаган, порошок түрүндөгү лак-боёк материалы, ал сырдалуучу бетке сүйкөлгөндөн кийин эритүү же катуулануу аркылуу бүтүн лак-боёк катмарын түзөт;
«керектөөчү таңгак» – лак-боёк материалдарын акыркы керектөөчүгө баштапкы таңгактоо жана сатуу үчүн арналган таңгак;
«эскертүүчү маркалоо» – химиялык продукциянын кооптуу касиеттери жана коркунучтун алдын алуу боюнча чаралар жөнүндө маалымдарды камтыган графикалык жана (же) тексттик маалымат;
 «сиңирме» – адсорбциялоо жөндөмдүүлүгү жогору болгон сырдалуучу беттерди алдын ала иштетүү жана сырдалуучу беттин көзөнөктөрүн же жаракаларын толтуруу үчүн арналган, илешкектүүлүгү төмөн лак-боёк материалы;
«лак-боёк материалынын суюлтуучусу» – кургатуунун белгилүү бир шарттарында бууланып кетүүчү, лак-боёк материалынын эриткичи болбостон лак-боёк материалынын жана лак-боёк катмарынын касиеттерин начарлатпастан, эриткич менен айкалыштырып пайдаланылышы мүмкүн болгон бир же көп компоненттүү суюктук;
«лак-боёк материалы үчүн эриткич» – кургатуунун белгилүү бир шарттарында бууланып кетүүчү жана лак-боёк материалынын пленка түзүүчү затын толугу менен эритүүчү бир же көп компоненттүү суюктук;
«лак-боёк материалынын рецептурасы» – лак-боёк материалына карата ченемдик-техникалык документациянын бир бөлүгү болуп саналган, анын бардык компоненттеринин (кеминде 2 компонент жөнүндө) курамы жана саны жөнүндө маалымдарды камтыган документ; 
«сиккатив» – кургатуу процессин тездетүү үчүн кычкылдануу жолу менен катуулануучу лак-боёк материалдарына кошулуучу металлорганикалык бирикме;
«жыгачты коргоо үчүн каражат» – жыгачты бузуп жок кылуучу жана (же) анын түсүн өзгөртүүчү организмдердин өнүгүшүнө жол бербеген биоцидди камтыган материал;
«лак-боёк материалынын жарактуулук мөөнөтү» – лак-боёк материалын өз багыты боюнча натыйжалуу колдонууга жарактуу болгон мөөнөт;
«лак-боёк материалынын типтүү үлгүсү» – бир өндүрүүчү тарабынан бирдиктүү техникалык документация боюнча даярдалган, чийки заттык жана компоненттик курамы, ошондой эле колдонуу чөйрөсү бирдей болгон бир тектүү лак-боёк продукциясынын номенклатурасынан тандалып алынган үлгү, пигменттерди жана толтургучтарды кошпогондо;
«лак-боёк материалынын уулуулугу» – лак-боёк материалынын курамына кирген, тирүү организмге зыяндуу таасир тийгизүүгө жөндөмдүү химиялык заттарга мүнөздүү касиеттердин жыйындысы;
«транспорттук таңгак» – продукцияны сактоо жана ташуу үчүн арналган, аны ташууда бузулуудан коргоону камсыз кылуучу жана өз алдынча транспорттук бирдикти түзүүчү таңгак;
«таңгак» – лак-боёк материалын жайгаштыруу, аны бузулуудан жана жоготуулардан коргоо, ошондой эле лак-боёк материалын жүгүртүү (ташуу, жүктөө жана түшүрүү, жеткирүү, сактоо жана сатуу) процессин жеңилдетүү үчүн пайдаланылуучу буюм;
«лак-боёк материалынын катуулануусун тездеткич» – лак-боёк материалына кошулганда лак-боёк материалынын химиялык катуулануусун тездетүүчү зат;
«химиялык зат» – табигый абалында турган же ар кандай өндүрүш процессинин натыйжасында алынган химиялык элементтер жана (же) алардын бирикмелери, анын ичинде туруктуулукту камсыз кылуу үчүн зарыл болгон ар кандай кошумчалар жана химиялык продукцияны алуу процессине байланыштуу ар кандай аралашмалар, химиялык заттын туруктуулугун бузбастан же анын курамын өзгөртпөстөн бөлүп алууга мүмкүн болгон ар кандай эриткичти кошпогондо (химиялык заттарга курамында химиялык зат 80 % (масса боюнча) жана андан көп концентрацияда болгон химиялык продукция кирет, мында калган 20% (масса боюнча) жана андан аз бөлүгү аралашмалар жана (же) кошумчалар болуп эсептелет);
«шпаклевка» – курамында толтургучтун өлчөмү жогору болгон, сырдоонун алдында сырдалуучу бетке тегиз эмес жерлерди тегиздөө же жылмакай жана тегиз бет алуу үчүн сүйкөлүүчү лак-боёк материалы;
«эмаль» – суюк же паста сымал пигменттелген лак-боёк материалы, мында лак-боёк чөйрөсү лак-боёк материалынын пленка түзүүчү затынын органикалык эриткичтердеги эритмеси болуп саналат, ал сырдалуучу бетке сүйкөлгөндө тунук эмес лак-боёк катмарын түзөт.

III. Лак-боёк материалдарын идентификациялоо
6. Лак-боёк материалын идентификациялоо лак-боёк материалынын сырткы көрүнүшүнүн, курамынын, багытынын жана таңгакта, этикеткада, ярлыкта, лак-боёк материалынын коопсуздук паспортунда (мындан ары – коопсуздук паспорту), же жеткирүү келишиминде (контрактта), же товарды коштоочу документацияда көрсөтүлгөн анын мүнөздөмөлөрүнүн ушул техникалык регламенттин 3-пунктунда көрсөтүлгөн лак-боёк материалдарынын аталыштарына жана ушул техникалык регламентте белгиленген аныктамаларга ылайык алардын мүнөздөмөлөрүнө шайкештигин белгилөө жолу менен жүргүзүлөт (анын ичинде лак-боёк материалынын пленка түзүүчү затынын түрүн (тегин) жана лак-боёк материалынын үлгүсүнө жүргүзүлгөн лабораториялык изилдөөнүн жүрүшүндө алынган дайындарды эске алуу менен). 
Лак-боёк материалдарын идентификациялоо:
лак-боёк материалдарынын ушул техникалык регламенттин талаптарына шайкештигин баалоо жол-жобосун жүргүзүү максатында өндүрүүчү (өндүрүүчү тарабынан ыйгарым укук берилген жак), сатуучу (импорттоочу) тарабынан;
Бирликке мүчө мамлекеттин (мындан ары – мүчө мамлекет) ушул техникалык регламенттин талаптарынын сакталышына мамлекеттик контролду (көзөмөлдү) жүзөгө ашыруучу ыйгарым укуктуу орган тарабынан жүргүзүлөт.


IV. Лак-боёк материалдарын Бирликтин рыногунда жүгүртүү эрежелери
7.  Ушул техникалык регламенттин талаптарына шайкеш келген учурда лак-боёк материалдары Бирликтин рыногуна жүгүртүүгө чыгарылат. 
8. Ушул техникалык регламенттин талаптарына шайкештиги тастыкталбаган лак-боёк материалдары Бирликтин рыногунда продукцияны жүгүртүүнүн бирдиктүү белгиси менен маркаланбайт жана Бирликтин рыногуна жүгүртүүгө чыгарууга жол берилбейт.

V. Лак-боёк материалдарына коюлуучу 
коопсуздук талаптары
9. Лак-боёк материалдарынын коопсуздугу аларга карата коопсуздук талаптарын, ошондой эле ушул техникалык регламентте белгиленген лак-боёк материалдарын маркалоого жана алардын кооптуу касиеттери жөнүндө маалымдоого карата талаптарды сактоо жолу менен камсыз кылынат.
10. Лак-боёк материалдарынын өрт жана радиациялык коопсуздугуна талаптар мүчө мамлекеттердин мыйзамдарына ылайык аныкталат. 
11. Лак-боёк материалдарынын курамында төмөндөгүлөрдү пайдаланууга жол берилбейт:
сымап, кадмий, жарым металл мышьяк сыяктуу оор металлдарды;
Бирликтин бажы аймагында тыюу салынган хлорлонгон углеводороддор, бензол, пиробензол, метанол сыяктуу учуучу органикалык бирикмелерди (ошондой эле аларды лак-боёк материалдарынын курамында эриткичтер жана аралаштырмалар катары, ошондой эле лак-боёк материалдары үчүн өзүнчө аралаштырма катары пайдаланууга).
Лак-боёк катмарларынан аба чөйрөсүнө зыяндуу заттардын миграциясынын жол берилүүчү деңгээлдери ушул техникалык регламенттин тиркемесинин 2-таблицасына ылайык маанилерден ашпоого тийиш.
12. Турак жай жана (же) коомдук жайлардын ички беттерин, эмерек продукциясын, балдар оюн аянтчаларын, балдар жана өспүрүмдөр үчүн буюмдарды, аттракциондорду жана тамак-аш азыктары менен катнашта болгон буюмдарды сырдоо үчүн, ошондой эле сууну тазалоо жана суу даярдоо жабдууларын сырдоо үчүн колдонулуучу лак-боёк материалдарында кургак калдыкка кайра эсептегенде коргошундун курамы 0,009 пайыздан ашпоого тийиш. Ошондой эле лак-боёк материалдары кургак калдыкка кайра эсептегенде өлчөмү 0,1 пайыздан ашкан кооптуулуктун 1-классына кирген химиялык заттарды камтууга жол берилбейт.
13. Ушул техникалык регламенттин 12-пунктунда көрсөтүлгөн лак-боёк материалдарын кошпогондо, лак-боёк материалдарында металлдарды камтыган сиккативдер, кургак калдыкка кайра эсептегенде өлчөмү 0,5 пайыздан ашкан кооптуулуктун 1-классына кирген химиялык заттар, ал эми коргошун камтыган пигменттерде (коргошун крондорун) – кооптуулуктун 1-классына кирген химиялык заттар 15 пайыздан, цинктин тетраоксихроматы 15 пайыздан ашык болбоого тийиш.
Коргошунду камтыган сиккативдердин жана пигменттердин, цинк крондорунун, цинктин тетраоксихроматынын бар экендигин баалоо лак-боёк материалдарынын рецептурасын жана лак-боёк материалдарын өндүрүүчү тарабынан берилген маалыматтарды талдоо жолу менен жүргүзүлөт.
14. Бирликтин рыногуна жүгүртүүгө чыгарылуучу лак-боёк материалдары алардын багытына (колдонуу чөйрөсүнө) жана түрүнө жараша төмөнкү сыноолордон өткөрүлүүгө тийиш:
а) одориметриялык сыноолор – өнөр жай жана жарандык курулушта, тамак-аш өнөр жайында (кургак тамак-аш азыктары менен катнашта болгон учурда), эмерек жана автомобиль өнөр жайында колдонулуучу лак-боёк материалдары үчүн айнек пластинада кургатылгандан кийинки (аба чөйрөсүндө) жыттын интенсивдүүлүгүн аныктоо;
б) органолептикалык сыноолор – ичүүчү суу менен камсыз кылууда жана (же) тамак-аш өнөр жайында колдонулуучу лак-боёк материалдары үчүн маңыздардын (ичүүчү суунун, тамак-аш азыктарын имитациялоочу модельдик чөйрөлөрдүн) жытынын, даамынын, түсүнүн, тунук эместигинин интенсивдүүлүгүн аныктоо;
в) санитардык-химиялык сыноолор:
өнөр жай жана жарандык курулушта, эмерек жана тамак-аш өнөр жайында (кургак тамак-аш азыктары менен катнашта болгон учурда) колдонулган боёк жана лак катмарларынан абага учуучу компоненттердин миграциясын баалоо;);
тамак-аш өнөр жайында колдонулган боёктор жана лактар ​​үчүн боёк жана лак катмарларынан учуучу компоненттердин суюк моделдик чөйрөлөргө (маңыздарга) миграциясын баалоо (суюк тамак-аш азыктары менен катнашта болгон учурда);
г) уулуулугун сыноолор:
сунушталган колдонуу режиминде териге бир жолку жана 3 жолку таасир эткенде жергиликтүү дүүлүктүрүүчү жана тери-резорбтивдик касиеттерин баалоо (теринин абалынын функционалдык көрсөткүчтөрүн баалоо), өнөр жай жана жарандык курулушта, ичүүчү суу менен камсыз кылууда, тамак-аш, эмерек жана автомобиль өнөр жайында колдонулуучу лак-боёк материалдары үчүн;
ичүүчү суу менен камсыз кылууда жана тамак-аш өнөр жайында колдонулуучу лак-боёк материалдары үчүн экстракттардын жалпы уулуу таасирин баалоо;
ичүүчү суу менен камсыз кылууда жана тамак-аш өнөр жайында колдонулуучу лак-боёк материалдары үчүн экстракттардын көздүн былжыр челине жергиликтүү дүүлүктүрүүчү таасирин баалоо;
өнөр жай жана жарандык курулушта, ичүүчү суу менен камсыз кылууда, тамак-аш, эмерек жана автомобиль өнөр жайында колдонулуучу лак-боёк материалдары үчүн сунушталган колдонуу режиминде дем алуу аркылуу жана (же) тери менен катнашка болгондо сенсибилизациялоочу таасирин баалоо;
д) санитардык-микробиологиялык сыноолор – нымдуу дезинфекциялоо режими каралган жайларды сырдоо үчүн (ички иштер үчүн) арналган лак-боёк материалдары үчүн лак-боёк катмарларында патогендик жана санитардык-көрсөткүчтүү микроорганизмдердин (тест-культуралардын) жашап калуу мөөнөтүн баалоо.
15. Лак-боёк материалдарынын курамына жана багытына жараша санитардык-эпидемиологиялык жана гигиеналык коопсуздук талаптары тиркемеге ылайык белгиленет. 
16. Лак-боёк материалдарынын өрт-жарылуу коркунучунун көрсөткүчтөрү коопсуздук паспортунда жана (же) лак-боёк материалына карата ченемдик-техникалык документацияда көрсөтүлөт.
17. Лак-боёк материалдарын жана алардын калдыктарын утилдештирүү мүчө мамлекеттердин мыйзамдарына ылайык жүргүзүлөт. 

VI. Лак-боёк материалдарын маркалоого талаптар
18. Лак-боёк материалдарын маркалоо аларды идентификациялоо үчүн зарыл болгон маалыматтарды, ошондой эле лак-боёк материалдарын коопсуз пайдалануу, сактоо жана ташуу жөнүндө маалыматтарды камтууга тийиш. 
19. Лак-боёк материалдарын маркалоо таңгакка же алардын сакталышын камсыз кылуучу ыкма менен таңгакка бекитилүүчү этикеткага же ярлыкка коюлат. 
Таңгакта, этикеткада же ярлыкта маркалоону толук көлөмдө жайгаштыруу үчүн орун жетишсиз болгон учурда маалыматтын бир бөлүгү лак-боёк материалдары салынган таңгактын ар бир бирдигине тиркелүүчү кошумча баракчада берилет.
20. Лак-боёк материалдарын маркалоо так, түшүнүктүү, оңой окулуучу, өчпөй турган тамгалар жана (же) символдор менен, маркалоого зыян келтириши мүмкүн болгон климаттык жана башка факторлордун таасирине туруктуу болгудай жүргүзүлүүгө тийиш.
21. Лак-боёк материалдарынын керектөөчүлүк жана транспорттук таңгагын маркалоо ар бир таңгак бирдигине жүргүзүлөт жана төмөнкү маалыматтарды камтууга тийиш:
а) ак боёк материалын өндүрүүчүнүн (өндүрүүчү тарабынан ыйгарым укук берилген жактын), сатуучунун (импорттоочунун) аталышы жана жайгашкан жеринин дареги, иш жүргүзгөн жеринин (эгерде даректери айырмаланса) дареги (даректери);
б) лак-боёк материалын өндүргөн өлкөнүн аталышы, лак-боёк материалын өндүрүү дареги;
в) товардык белги жана (же) соода маркасы (бар болсо); 
г) лак-боёк материалынын аталышы, маркасы (артикулу) (бар болсо), сорту (бар болсо), анын ичинде соода аталышы;
д) түстүн аталышы (пигменттелген лак-боёк материалдары үчүн);
е) керектөөчү таңгак үчүн нетто массасы жана транспорттук таңгак үчүн нетто жана брутто массасы;
ж) керектөөчү таңгактагы лак-боёк материалдарынын бирдиктеринин саны (транспорттук таңгак үчүн) жана керектөөчү таңгактын бирдигинин нетто массасы;
з) лак-боёк материалынын партиясынын номери;
и) лак-боёк материалынын даярдалган датасы (айы, жылы);
к) лак-боёк материалы даярдалган ченемдик-техникалык документтин (бар болсо) белгилениши;
л) лак-боёк материалынын жарактуулук мөөнөтү же кепилдик мөөнөтү;
м) эскертүүчү маркалоо.
22. Керектөөчү таңгакка кошумча төмөнкүлөр коюлат:
а) лак-боёк материалынын багыты жана аны колдонуу боюнча көрсөтмөлөр;
б) лак-боёк материалынын негизги керектөөчүлүк касиеттери же мүнөздөмөлөрү;
в) лак-боёк материалын коопсуз пайдалануунун, сактоонун, ташуунун жана утилдештирүүнүн эрежелери жана шарттары;
г) лак-боёк материалынын курамы (лак-боёк материалынын пленка түзүүчү заты, эриткич), анын ичинде кооптуу химиялык заттар жөнүндө маалымат.
23. Кошумча маалымат коштоочу документацияда жана (же) керектөөчү маркалоодо жана (же) коопсуздук паспортунда камтылууга тийиш.
24. Товарларды транспорттук таңгактоодо коооптуу жүктөргө кирген лак-боёк материалдарга транспорттук маркалоо, ошондой эле жүктүн кооптуулугун мүнөздөгөн төмөнкү маалыматтар түшүрүлөт:
а) кооптуулук белгиси;
б) тиешелүү жүктөө аталышы;
в) БУУнун номери;
г) классификациялык шифр (бар болсо).
25. Лак-боёк материалдарын маркалоо өндүрүүчү тарабынан белгиленген сактоо жана ташуу эрежелери сакталган шартта лак-боёк материалдарынын кепилдик мөөнөтүнүн же жарактуулук мөөнөтүнүн бүткүл мезгилинде сакталууга тийиш.
26. Эскертүүчү маркалоо лак-боёк материалынын төмөнкү идентификациялык дай	ындарын камтууга тийиш: 
кооптуулуктун сыпаттамасы, анын ичинде кооптуулук белгиси, сигналдык сөз жана кооптуулуктун кыскача мүнөздөмөсү (Н-фразалар)); 
кооптуулуктун алдын алуу боюнча чаралар (Р-фразалар)); 
лак-боёк материалдарын коопсуз жүгүртүү жөнүндө толук маалымат коопсуздук паспортунда камтылгандыгын көрсөтүү.
27. Лак-боёк материалдарын маркалоо орус тилинде жана мүчө мамлекеттердин мыйзамдарында тиешелүү талаптар болгон учурда лак-боёк материалдары сатылган мүчө мамлекеттин аймагында мүчө мамлекеттин мамлекеттик тилинде (мамлекеттик тилдеринде) жүргүзүлөт. 
28. Лак-боёк материалын өндүрүүчүнүн аталышы жана анын жайгашкан жеринин дареги, иш жүргүзгөн жеринин (эгерде даректери айырмаланса) дареги (даректери), лак-боёк материалынын товардык белгиси (соода маркасы) латын алфавитинин тамгаларын пайдалануу менен көрсөтүлүшү мүмкүн, мында өндүрүүчү өлкөнүн аталышы орус тилинде жана мүчө мамлекеттердин мыйзамдарында тиешелүү талаптар болгон учурда мүчө мамлекеттердин мамлекеттик тилдеринде милдеттүү түрдө көрсөтүлүүгө тийиш.

VII. Лак-боёк материалдарынын коопсуздук талаптарына
 шайкештигин камсыз кылуу
29. Лак-боёк материалдарынын ушул техникалык регламентке шайкештиги анын талаптарын түздөн-түз аткаруу же эл аралык жана региондук (мамлекеттер аралык) стандарттардын тизмегине киргизилген стандарттардын талаптарын, ал эми алар жок болгон учурда – талаптарын ыктыярдуу негизде колдонуу аркылуу ушул техникалык регламенттин талаптарынын сакталышын камсыз кылуучу улуттук (мамлекеттик) стандарттардын талаптарын аткаруу жолу менен камсыз кылынат.
30. Лак-боёк материалдарын изилдөөнүн (сыноонун) жана өлчөөнүн методдору эл аралык жана региондук (мамлекеттер аралык) стандарттардын тизмегине киргизилген документтерде, ал эми алар жок болгон учурда – мүчө мамлекеттердин улуттук (мамлекеттик) стандарттарында, ошондой эле ушул техникалык регламенттин талаптарын колдонуу, аткаруу жана техникалык жөнгө салуу объекттеринин шайкештигин баалоону жүзөгө ашыруу үчүн зарыл болгон изилдөөнүн (сыноонун) жана өлчөөнүн эрежелерин жана ыкмаларын, анын ичинде үлгүлөрдү тандоо эрежелерин камтыган изилдөө (сыноо) жана өлчөө методикаларында белгиленет.

VIII. Лак-боёк материалдарынын техникалык регламенттин
 талаптарына шайкештигин баалоо
31. Лак-боёк материалдары Бирликтин бажы аймагында жүгүртүүгө чыгарылганга чейин ушул техникалык регламенттин талаптарына шайкештигин баалоо жол-жобосунан мамлекеттик каттоо түрүндө өтүүгө тийиш, мамлекеттик каттоо лак-боёк материалдарын мамлекеттик каттоону жүргүзүүгө ыйгарым укуктуу мүчө мамлекеттердин биринин мамлекеттик органы (мындан ары – ыйгарым укуктуу орган) тарабынан жүргүзүлөт. 
Лак-боёк материалдарынын ушул техникалык регламенттин талаптарына шайкештигин баалоо ушул техникалык регламентте белгиленген өзгөчөлүктөрдү эске алуу менен типтүү схемаларга ылайык жүргүзүлөт.
32. Лак-боёк материалдарын мамлекеттик каттоо Бирликтин бажы аймагында лак-боёк материалдарын өндүрүшкө коюу этабында, ал эми Бирликтин бажы аймагына ташып киргизилчү лак-боёк материалдары үчүн – аларды Бирликтин бажы аймагына ташып киргизгенге чейин жүргүзүлөт.
33. Лак-боёк материалдарын мамлекеттик каттоо жөнүндө күбөлүк (мындан ары – күбөлүк) Евразия экономикалык комиссиясы бекитүүчү бирдиктүү форма жана эрежелер боюнча таризделет.
Күбөлүк мүчө мамлекеттин мыйзамдарында белгиленген тартипте электрондук документ түрүндө таризделиши мүмкүн.
34. Лак-боёк материалдарын мамлекеттик каттоодо арыз берүүчүлөр болуп мүчө мамлекеттин аймагында анын мыйзамдарына ылайык катталган юридикалык жак же өндүрүүчү, же сатуучу (импорттоочу), же өндүрүүчү тарабынан ыйгарым укук берилген жеке ишкер катары катталган жеке жактар чыга алат. 
35. Күбөлүктүн жарактуулук мөөнөтү – 5 жыл. 
Лак-боёк материалынын рецептурасына өзгөртүүлөр киргизилген учурда лак-боёк материалы шайкештикти баалоо жол-жобосунан кайрадан өтүүгө тийиш.
36. Лак-боёк материалдарын мамлекеттик каттоо төмөнкүлөрдү камтыйт:
а) лак-боёк материалдарын идентификациялоо жана үлгүлөрүн (сынамдарын) алуу, аларды өндүрүүчү же арыз берүүчү, же арыз берүүчүнүн тапшырмасы (арызы) боюнча жана анын катышуусунда Бирликтин шайкештикти баалоо боюнча органдарынын бирдиктүү реестрине киргизилген аккредиттелген сыноо лабораториясы (борбору) (мындан ары – сыноо лабораториясы (борбору)) эрежелерди жана ыкмаларды камтыган стандарттардын тизмегине киргизилген документтерде белгиленген эрежелер боюнча жүргүзөт. Лак-боёк материалдарынын үлгүлөрүн (сынамдарын) алууну мүчө мамлекеттин аккредиттелген инспекция органы жүргүзүүгө жол берилет;
б) лак-боёк материалдарынын алынган үлгүлөрүн (сынамдарын) сыноо лабораториясында (борборунда) изилдөө (сыноо) жана өлчөө;
в) арыз берүүчүнүн ыйгарым укуктуу органга лак-боёк материалын мамлекеттик каттоо жөнүндө арызды жана ага тиркелүүчү ушул техникалык регламенттин 39-пунктунда көрсөтүлгөн документтерди берүү;
г) лак-боёк материалын мамлекеттик каттоо жөнүндө арызды жана ага тиркелүүчү документтерди каттоо;
д) арыз берүүчү тарабынан берилген документтерге, анын ичинде лак-боёк материалы боюнча жүргүзүлгөн изилдөөлөрдүн (сыноолордун) жана өлчөөлөрдүн жыйынтыгына экспертиза жүргүзүү;
е) күбөлүк берүү жөнүндө же лак-боёк материалын мамлекеттик каттоодон баш тартуу жөнүндө чечим кабыл алуу;
ж) мамлекеттик каттоо жөнүндө күбөлүктөрдүн бирдиктүү реестринин улуттук бөлүгүнө күбөлүк жөнүндө маалымдарды киргизүү;
з) күбөлүк берүү.
37. Ыйгарым укуктуу орган тарабынан мамлекеттик каттоону жүргүзүү жөнүндө арыз мүчө мамлекеттин мыйзамдарына ылайык таризделет. Мында көрсөтүлгөн арызга арыз берүүчү кол коюуга жана ал төмөнкү маалымдарды камтууга тийиш:
а) лак-боёк материалынын аталышы, анын ичинде соодалык аталышы жана (же) өндүрүүчү тарабынан ыйгарылган башка шарттуу белгилениши (бар болсо);
б) арыз берүүчүнүн толук аталышы (уюштуруу документтерине ылайык), анын жайгашкан жери (юридикалык жактын дареги) жана иш жүргүзгөн жеринин (эгерде даректери айырмаланса) дареги (даректери) – юридикалык жак үчүн же фамилиясы, аты жана атасынын аты (бар болсо), жашаган жери жана иш жүргүзгөн жеринин (эгерде даректери айырмаланса) дареги (даректери) – жеке ишкер катары катталган жеке жак үчүн, ошондой эле мүчө мамлекеттин мыйзамдарына ылайык юридикалык жакты же жеке ишкер катары жеке жакты мамлекеттик каттоодо ыйгарылуучу арыз берүүчүнүн каттоо же эсепке алуу (жеке, идентификациялык) номери, телефон номери жана электрондук почта дареги;
в) өндүрүүчүнүн толук аталышы (уюштуруу документтерине ылайык), анын жайгашкан жери (юридикалык жактын дареги) жана лак-боёк материалдарын өндүрүү боюнча иш жүргүзгөн жеринин (эгерде даректери айырмаланса) дареги (даректери) – лак-боёк материалдарын өндүрүүчү юридикалык жак жана анын филиалдары үчүн же фамилиясы, аты жана атасынын аты (бар болсо), жашаган жери жана лак-боёк материалдарын өндүрүү боюнча иш жүргүзгөн жеринин (эгерде даректери айырмаланса) дареги (даректери) – мүчө мамлекеттердин мыйзамдарына ылайык жеке ишкер катары катталган жеке жак үчүн;
г) лак-боёк материалын идентификациялоону камсыз кылуучу ал жөнүндө башка маалымдар (бар болсо);
д) лак-боёк материалы даярдалган документтин (документтердин) белгилениши жана аталышы (стандарт, уюмдун стандарты, техникалык шарттар же башка документ) (бар болсо).
38. Өндүрүүчү өндүрүш аянтчаларында буюртма жайгаштырган учурда арызда буюртманы аткаруучунун толук аталышы, анын жайгашкан жери (юридикалык жактын дареги) жана лак-боёк материалдарын өндүрүү боюнча иш жүргүзгөн жеринин дареги (даректери) көрсөтүлөт.
39. Арызга төмөнкү документтер тиркелет:
а) Бирликтин бажы аймагында даярдалуучу лак-боёк материалы үчүн:
лак-боёк материалы даярдалган документтердин (техникалык шарттар, технологиялык нускамалар, спецификациялар, рецептуралар жана (же) лак-боёк материалынын курамы жөнүндө маалымдар жана башка документтер) лак-боёк материалын өндүрүүчү тарабынан күбөлөндүрүлгөн көчүрмөлөрү;
лак-боёк материалын колдонуу (эксплуатациялоо, пайдалануу) боюнча өндүрүүчүнүн документи (нускама, колдонмо, регламент, сунуштамалар) же арыз берүүчү тарабынан күбөлөндүрүлгөн анын көчүрмөсү;
лак-боёк материалынын этикеткаларынын (таңгактарынын) арыз берүүчү тарабынан күбөлөндүрүлгөн көчүрмөлөрү же алардын макеттери;
лак-боёк материалынын үлгүлөрүн (сынамдарын) алуу актысы;
изилдөөлөрдүн (сыноолордун) жана өлчөөлөрдүн протоколдору;
өндүрүүчүдө ушул техникалык регламенттин талаптарына шайкеш келген лак-боёк материалдарын туруктуу чыгарууну камсыз кылуучу киргизилген менеджмент тутумунун бар экендигин тастыктоочу, арыз берүүчү тарабынан күбөлөндүрүлгөн документтин көчүрмөсү (өндүрүүчүнүн каты жана (же) менеджмент тутумунун шайкештик сертификатынын көчүрмөсү) (бар болсо);
мүчө мамлекеттин мыйзамдарына ылайык юридикалык жакты же жеке ишкер катары жеке жакты мамлекеттик каттоодо ыйгарылуучу арыз берүүчүнүн каттоо же эсепке алуу (жеке, идентификациялык) номери жөнүндө маалымдар;
Бирликтин бажы аймагында өндүрүлүүчү лак-боёк материалдарынын ушул техникалык регламенттин талаптарына шайкештигин камсыз кылууну жана Бирликтин бажы аймагына жеткирилүүчү лак-боёк материалдарынын көрсөтүлгөн талаптарга шайкеш келбегендиги үчүн жоопкерчиликти караган өндүрүүчү менен түзүлгөн келишимдин арыз берүүчү тарабынан күбөлөндүрүлгөн көчүрмөсү (өндүрүүчү тарабынан ыйгарым укук берилген жеке жак үчүн); 
арыз ээси өзүнүн тандоосу боюнча берген жана лак-боёк материалынын ушул техникалык регламенттин талаптарына шайкештигин тастыктоого негиз болгон башка документтер (бар болсо);
б) Бирликтин бажы аймагынан тышкары жерде даярдалуучу лак-боёк материалы үчүн:
лак-боёк материалы даярдалган документтердин (техникалык шарттар, технологиялык нускамалар, спецификациялар, рецептуралар жана (же) лак-боёк материалынын курамы жөнүндө маалымдар жана башка документтер) лак-боёк материалын өндүрүүчү тарабынан күбөлөндүрүлгөн көчүрмөлөрү;
лак-боёк материалын колдонуу (эксплуатациялоо, пайдалануу) боюнча өндүрүүчүнүн документи (нускама, колдонмо, регламент, сунуштамалар) же арыз берүүчү тарабынан күбөлөндүрүлгөн анын көчүрмөсү;
лак-боёк материалынын этикеткаларынын (таңгактарынын) арыз берүүчү тарабынан күбөлөндүрүлгөн көчүрмөлөрү же алардын макеттери;
лак-боёк материалынын үлгүлөрүн (сынамдарын) алуу актысы;
изилдөөлөрдүн (сыноолордун) жана өлчөөлөрдүн протоколдору;
өндүрүүчүдө ушул техникалык регламенттин талаптарына шайкеш келген лак-боёк материалдарын туруктуу чыгарууну камсыз кылуучу киргизилген менеджмент тутумунун бар экендигин тастыктоочу арыз берүүчү тарабынан күбөлөндүрүлгөн документтин көчүрмөсү (өндүрүүчүнүн каты жана (же) менеджмент тутумунун шайкештик сертификатынын көчүрмөсү);
мүчө мамлекеттин мыйзамдарына ылайык юридикалык жакты же жеке ишкер катары жеке жакты мамлекеттик каттоодо ыйгарылуучу арыз берүүчүнүн каттоо же эсепке алуу (жеке, идентификациялык) номери жөнүндө маалымдар;
чет өлкөлүк өндүрүүчү менен түзүлгөн, жеткирилүүчү лак-боёк материалдарынын ушул техникалык регламенттин талаптарына шайкештигин камсыз кылууну жана Бирликтин бажы аймагына жеткирилүүчү лак-боёк материалдарынын көрсөтүлгөн талаптарга шайкеш келбегендиги үчүн жоопкерчиликти караган келишимдин арыз берүүчү тарабынан күбөлөндүрүлгөн көчүрмөсү (өндүрүүчү тарабынан ыйгарым укук берилген жеке жак үчүн);
арыз берүүчү өз тандоосу боюнча берген жана лак-боёк материалынын ушул техникалык регламенттин талаптарына шайкештигин тастыктоого негиз болгон башка документтер (бар болсо).
40. Далилдөө материалдарынын курамында курамы боюнча окшош лак-боёк материалдарына алынган документтер, жарыяланган илимий дайындардын, интерполяция принциптеринин жана эсептөө ыкмаларынын негизинде алынган лак-боёк материалдарынын коопсуздугун тастыктоочу далилдерди камтыган документтер, ошондой эле коопсуздук паспорттору пайдаланылышы мүмкүн.
41. Бир тектүү лак-боёк продукциясы үчүн сыноолор аталышы жана багыты боюнча идентификацияланган, бир өндүрүүчү тарабынан бирдиктүү техникалык документация боюнча бир эле технологиялык процесстин шарттарында даярдалган типтүү үлгүлөрдө жүргүзүлөт.
42. Пигменттелген лак-боёк материалдарынын санитардык-эпидемиологиялык жана гигиеналык көрсөткүчтөрүн аныктоо үчүн эң кооптуу пигменттердин жана учуучу органикалык бирикмелердин курамы максималдуу болгон үлгүлөр алынат.
43. Лак-боёк материалдарын мамлекеттик каттоо төмөнкү схемалардын бири боюнча жүргүзүлөт:
а) 1р схемасы Бирликтин бажы аймагында даярдалуучу лак-боёк материалдарына карата колдонулат;
б) 2р схемасы Бирликтин бажы аймагынан тышкары жерде даярдалуучу лак-боёк материалдарына карата колдонулат.
44. Мамлекеттик каттоонун 1р схемасы төмөнкүлөрдү камтыйт. 
Мамлекеттик каттоонун 1р схемасы боюнча өндүрүүчү (өндүрүүчү тарабынан ыйгарым укук берилген жеке жак) арыз берүүчү болуп саналат.
Өндүрүүчү өндүрүш процессинин туруктуулугун жана даярдалуучу лак-боёк материалдарынын ушул техникалык регламенттин талаптарына шайкештигин камсыз кылуу боюнча бардык зарыл чараларды көрөт, ошондой эле өндүрүштүк контролду жүзөгө ашырат.
1р схемасы боюнча мамлекеттик каттоодо ушул пунктта жана ушул техникалык регламенттин 46-пунктунда каралган жол-жоболор аткарылат.
Изилдөөлөрдү (сыноолорду) жана өлчөөлөрдү жүргүзүү максатында арыз берүүчү же арыз берүүчүнүн тапшырмасы (арызы) боюнча жана анын катышуусунда сыноо лабораториясы (борбору) арыз берүүчүнүн кампасында лак-боёк материалдарын идентификациялоону жана үлгүлөрүн (сынамдарын) алууну жүргүзөт.
Лак-боёк материалдарынын үлгүлөрүн (сынамдарын) алууну мүчө мамлекеттин аккредиттелген инспекция органы жүргүзүшүнө жол берилет.
Лак-боёк материалдарын идентификациялоонун жана (же) үлгүлөрүн (сынамдарын) алуунун жыйынтыктары тиешелүү акт (актылар) менен таризделет.
Алынган лак-боёк материалдарынын үлгүлөрүн (сынамдарын) изилдөө (сыноо) жана өлчөө сыноо лабораториясында (борборунда) жүргүзүлөт.
Лак-боёк материалдарын мамлекеттик каттоодон өткөрүү максатында жүргүзүлгөн изилдөөлөрдүн (сыноолордун) жана өлчөөлөрдүн протоколунун колдонуу мөөнөтү 1 жылды түзөт.
Лак-боёк материалынын рецептурасына организмге тийгизген таасири кооптуу болгон же кооптуу болушу мүмкүн болгон бир же бир нече компонентти алмаштыруу, кошуу бөлүгүндө өзгөртүүлөр киргизилген учурда мындай лак-боёк материалына карата изилдөөлөрдүн (сыноолордун) жана өлчөөлөрдүн жаңы протоколу алынууга тийиш.
Арыз берүүчү ушул техникалык регламенттин 39-пунктунун «а» пунктчасында каралган документтердин топтомун түзөт жана аны лак-боёк материалын мамлекеттик каттоо жөнүндө арыз менен бирге ыйгарым укуктуу органга берет.
45. Мамлекеттик каттоонун 2р схемасы төмөнкүлөрдү камтыйт.
2р схемасы боюнча мамлекеттик каттоодо өндүрүүчү тарабынан ыйгарым укук берилген жак, сатуучу (импорттоочу) арыз берүүчү болуп саналат.
2р схемасы боюнча мамлекеттик каттоодо ушул пунктта жана ушул техникалык регламенттин 46-пунктунда каралган жол-жоболор аткарылат.
Изилдөөлөрдү (сыноолорду) жана өлчөөлөрдү жүргүзүү максатында өндүрүүчү, арыз берүүчү же арыз берүүчүнүн тапшырмасы (арызы) боюнча жана анын катышуусунда сыноо лабораториясы (борбору) өндүрүүчүнүн же арыз берүүчүнүн кампасында лак-боёк материалдарын идентификациялоону жана үлгүлөрүн (сынамдарын) алууну жүргүзөт.
Лак-боёк материалдарынын үлгүлөрүн (сынамдарын) алууну мүчө мамлекеттин аккредиттелген инспекция органы жүргүзүшүнө жол берилет.
Лак-боёк материалдарын идентификациялоонун жана (же) үлгүлөрүн (сынамдарын) алуунун жыйынтыктары тиешелүү акт менен таризделет.
Алынган лак-боёк материалдарынын үлгүлөрүн (сынамдарын) изилдөө (сыноо) жана өлчөө сыноо лабораториясында (борборунда) жүргүзүлөт.
Лак-боёк материалдарын мамлекеттик каттоодон өткөрүү максатында жүргүзүлгөн изилдөөлөрдүн (сыноолордун) жана өлчөөлөрдүн протоколунун колдонуу мөөнөтү 1 жылды түзөт.
Лак-боёк материалынын рецептурасына организмге тийгизген таасири кооптуу болгон же кооптуу болушу мүмкүн болгон бир же бир нече компонентти алмаштыруу, кошуу бөлүгүндө өзгөртүүлөр киргизилген учурда мындай лак-боёк материалына карата изилдөөлөрдүн (сыноолордун) жана өлчөөлөрдүн жаңы протоколу алынууга тийиш.
Арыз берүүчү ушул техникалык регламенттин 39-пунктунун «б» пунктчасында каралган документтердин топтомун түзөт жана аны лак-боёк материалын мамлекеттик каттоо жөнүндө арыз менен бирге ыйгарым укуктуу органга берет.
46. Ыйгарым укуктуу орган арызды жана ага тиркелген документтерди карап чыгат жана лак-боёк материалын мамлекеттик каттоо жөнүндө арызды каттайт.
Арыз берүүчү тарабынан берилген документтердин топтомуна, анын ичинде лак-боёк материалы боюнча жүргүзүлгөн изилдөөлөрдүн (сыноолордун) жана өлчөөлөрдүн жыйынтыгына экспертиза ыйгарым укуктуу орган тарабынан жүргүзүлөт.
Арыз берүүчү тарабынан берилген документтердин топтомуна жүргүзүлгөн экспертизанын жана лак-боёк материалы боюнча жүргүзүлгөн изилдөөлөрдүн (сыноолордун) жана өлчөөлөрдүн оң жыйынтыктары болгон учурда ыйгарым укуктуу орган күбөлүк берүү жөнүндө чечим кабыл алат.
Лак-боёк материалынын ушул техникалык регламенттин талаптарына шайкеш келбестиги аныкталган учурда ыйгарым укуктуу орган күбөлүк берүүдөн баш тартуу жөнүндө чечим кабыл алат.
Күбөлүк берүүдөн баш тартуу жөнүндө чечим арыз берүүчүгө түздөн-түз тапшырылат же мындай чечим кабыл алынган датадан тартып 3 жумушчу күндүн ичинде тиркелгендердин тизими жана тапшыруу жөнүндө кабарлама заказдык почта жөнөтмөсү аркылуу жазуу жүзүндө же электрондук документ түрүндө (баш тартуунун себептерин негиздөө менен) жөнөтүлөт.
Ыйгарым укуктуу орган арыз берүүчүгө күбөлүк берет жана ал жөнүндө маалымдарды күбөлүктөрдүн бирдиктүү реестрине киргизет.
Арыз берүүчү Евразия экономикалык комиссиясы бекиткен тартипте лак-боёк материалын Бирликтин рыногунда продукцияны жүгүртүүнүн бирдиктүү белгиси менен маркалоону камсыз кылат.
Арыз берүүчү өзү жеткирүүчү лак-боёк материалынын ушул техникалык регламенттин талаптарына шайкештигин камсыз кылуу боюнча бардык зарыл чараларды көрөт.
47. Күбөлүктү жана (же) ага тиркемени лак-боёк материалына кошумча же кайталап изилдөө (сыноо) жана өлчөө жүргүзбөстөн төмөнкү учурларда алмаштырууга жол берилет:
күбөлүктө жана (же) ага тиркемеде каталардын (басма каталарынын) аныкталганда;
өндүрүүчүнүн уюштуруучулук-укуктук формасынын, жайгашкан жеринин (юридикалык жактын дарегинин) өзгөргөндө;
уюштуруучулук-укуктук форманын, жайгашкан жеринин (юридикалык жактын дарегинин), ошондой эле арыз берүүчүнүн иш жүргүзгөн жеринин (жерлеринин) дарегинин (эгерде даректер айырмаланса) өзгөргөндө;
лак-боёк материалынын соода аталышы өзгөргөндө (лак-боёк материалынын рецептурасы жана курамы өзгөрбөстөн);
лак-боёк материалы даярдалган документтин белгилениши өзгөргөндө (лак-боёк материалынын рецептурасы, курамы жана коопсуздук көрсөткүчтөрү өзгөрбөстөн).
Күбөлүктү жана (же) ага тиркемени алмаштыруу учурунда Бирликтин бажы аймагында лак-боёк материалдарын жүгүртүү мындай алмаштыруу үчүн зарыл болгон мөөнөткө токтотулбайт. 
48. Күбөлүктүн колдонулушу төмөнкү учурларда убактылуу токтотулушу жана (же) токтотулушу мүмкүн:
а) лак-боёк материалынын ушул техникалык регламенттин талаптарына шайкеш келбегендиги;
б) арыз берүүчү тарабынан берилген маалымдардын анык эместиги жөнүндө маалымат алуусу;
в) арыз берүүчүдөн лак-боёк материалын ташып кирүүнү жана (же) өндүрүүнү токтоткондугу жөнүндө маалымат алуусу.
49. Күбөлүктүн бар экендигин тастыктоочу документтер болуп төмөнкүлөр саналат:
а) күбөлүктүн түп нускасы же аны берген ыйгарым укуктуу орган же арыз берүүчү тарабынан күбөлөндүрүлгөн анын көчүрмөсү;
б) арыз берүүчүнүн электрондук санариптик колу (электрондук кол тамгасы) менен күбөлөндүрүлгөн күбөлүктүн электрондук формасы;
в) күбөлүктөрдүн бирдиктүү реестринен маалымдар;
г) лак-боёк материалдарын сатып алууну (келип түшүүнү) тастыктоочу документтерде жана (же) башка коштоочу документтерде күбөлүктүн номери жана берилген датасы көрсөтүлгөндүгү (күбөлүктөрдүн бирдиктүү реестринде маалымдар бар болсо).
50. Чет тилден орус тилине жана мүчө мамлекеттин мамлекеттик тилине которулган документтер, эгерде мүчө мамлекеттин мыйзамдарында башкача белгиленбесе, арыз берүүчүнүн колу жана мөөрү менен же нотариалдык жактан, же котормо агенттигинин (бюросунун) мөөрү менен, же котормочунун колу менен (анын квалификациясын тастыктоочу дипломдун көчүрмөсү тиркелип) күбөлөндүрүлүүгө тийиш.
51. Ушул техникалык регламенттин 39-пунктунда көрсөтүлгөн документтер, анын ичинде лак-боёк материалдарынын ушул техникалык регламенттин талаптарына шайкештигин тастыктоочу документтер сакталууга тийиш:
лак-боёк материалдарына карата – өндүрүүчүдө (өндүрүүчү тарабынан ыйгарым укук берилген жакта), сатуучуда (импорттоочуда) лак-боёк материалдарын өндүрүүдөн алып салган (өндүрүүнү токтоткон) күндөн тартып кеминде 5 жыл бою;
лак-боёк материалдарынын партиясына карата – өндүрүүчүдө (өндүрүүчү тарабынан ыйгарым укук берилген жакта), сатуучуда (импорттоочуда) лак-боёк материалдарынын жарактуулук мөөнөтү (кепилдик мөөнөтү) аяктаган күндөн тартып кеминде 2 жыл бою.
Көрсөтүлгөн документтер арыз берүүчү тарабынан мамлекеттик контролдоо (көзөмөлдөө) органдарына (талап боюнча) берилүүгө тийиш.

IX. Лак-боёк материалдарын Бирликтин рыногунда продукцияны жүгүртүүнүн бирдиктүү белгиси менен маркалоо
52. Ушул техникалык регламенттин талаптарына шайкеш келген жана шайкештикти баалоодон өткөн лак-боёк материалдары Бирликтин рыногунда продукцияны жүгүртүүнүн бирдиктүү белгиси менен маркаланат.
53. Бирликтин рыногунда продукцияны жүгүртүүнүн бирдиктүү белгиси менен маркалоо лак-боёк материалдарын Бирликтин рыногуна жүгүртүүгө чыгаруунун алдында жүргүзүлөт.
54. Бирликтин рыногунда продукцияны жүгүртүүнүн бирдиктүү белгиси лак-боёк материалынын ар бир таңгактоо бирдигине (керектөөчү таңгагына, этикеткасына, ярлыгына) жана (же) лак-боёк материалын коштоочу документтерге коюлат.
Бирликтин рыногунда продукцияны жүгүртүүнүн бирдиктүү белгиси лак-боёк материалы толугу менен пайдаланылганга же утилдештирилгенге чейин так жана даана сүрөттөлүшүнүн сакталышын камсыз кылган каалаган ыкма менен коюлат.

X. Лак-боёк материалынын коопсуздук паспортуна талаптар
55. Бирликтин рыногуна лак-боёк материалдарын жүгүртүүгө чыгаруучу өндүрүүчү (өндүрүүчү тарабынан ыйгарым укук берилген жак) же сатуучу (импорттоочу) коопсуздук паспортун түзөт жана анда көрсөтүлгөн маалыматтардын толуктугу жана аныктыгы үчүн жоопкерчилик тартат.
56. Лак-боёк материалдарын жеткирүүдө коопсуздук паспорту лак-боёк материалдарын коштоочу документтердин курамына киргизилүүгө тийиш.
57. Коопсуздук паспорту лак-боёк материалдарын Бирликтин рыногуна жүгүртүүгө чыгарганга чейин таризделет.
58. Коопсуздук паспортунун колдонуу мөөнөтү чектелбейт.
59. Коопсуздук паспорту өндүрүүчүнүн (өндүрүүчү тарабынан ыйгарым укук берилген жактын), лак-боёк материалдарын импорттоочунун аталышы жана (же) дареги өзгөргөн учурда жаңыртылууга жана кайра чыгарылууга тийиш.
60. Коопсуздук паспортунун түп нускасы лак-боёк материалдарын өндүрүүчүдө (өндүрүүчү тарабынан ыйгарым укук берилген жеке жакта) же сатуучуда (импорттоочуда) сакталат.
61. Лак-боёк материалдарын керектөөчүлөрдүн (сатып алуучулардын) жана мүчө мамлекеттин мыйзамдарына ылайык катталган ар кандай кызыкдар юридикалык жактардын же жеке ишкер катары катталган жеке жактардын талабы боюнча өндүрүүчү (өндүрүүчү тарабынан ыйгарым укук берилген жак) же лак-боёк материалдарын сатуучу (импорттоочу) тарабынан коопсуздук паспортунун көчүрмөсүнө акысыз жеткиликтүүлүк берилүүгө тийиш. 
_______________________

ТИРКЕМЕ
Евразия экономикалык бирлигинин
«Лак-боёк материалдарынын
коопсуздугу жөнүндө»
 (ЕАЭБ ТР 053/2026) техникалык регламентине


Лак-боёк материалдарына санитардык-эпидемиологиялык жана
гигиеналык талаптар
1-таблица
Лак-боёк материалдарынын коопсуздук көрсөткүчтөрүнө талаптар
	Көрсөткүчтүн аталышы
	Жол берилген деңгээл
	Эскертүү

	1
	2
	3

	I. Одориметриялык көрсөткүчтөр

	Даяр катмарларды баалоодо аба чөйрөсүнүн жыты (курулушта, эмерек продукциясы үчүн, автомобилдерди оңдоп сырдоодо)
Колдонуу боюнча нускамага ылайык кургатылган айнек пластинага сүйкөлгөн лак-боёк материалынын үлгүсүнөн алынган суу маңызынын жыты (ичүүчү суу менен камсыз кылууда колдонууда)

Колдонуу боюнча нускамага ылайык кургатылган, айнек пластинага сүйкөлгөн лак-боёк материалынын үлгүсүнөн тамак-аш азыктарын имитациялоочу моделдик эритмелерге алынган маңыздардын жыты
	2 баллдан ашык эмес






2 баллдан ашык эмес









1 баллдан ашык эмес

	өнөр жай жана жарандык курулушта, ичүүчү суу менен камсыздоодо, тамак-аш жана эмерек өнөр жайында, ошондой эле автомобилдерди оңдоп сырдоодо колдонулуучу лак-боёк материалдары үчүн

	II. Суюк моделдик чөйрөлөрдүн органолептикалык көрсөткүчтөрү

	Колдонуу боюнча нускамага ылайык кургатылган айнек пластинага сүйкөлгөн лак-боёк материалынын үлгүсүнөн алынган суу маңызы (ичүүчү суу менен камсыздоодо колдонууда):
	
	ичүүчү суу менен камсыздоодо, тамак-аш өнөр жайында колдонулуучу лак-боёк материалдары үчүн

	даамы
	2 баллдан ашык эмес

	

	түсү
	20 (35)* градустан
ашык эмес
	

	тунук эместиги
	2,6 (3,5)* ФЫБ (формазин боюнча тунук эместик бирдиктери) ашык эмес жана 1,5 (2)* мг/л (каолин боюнча) ашык эмес
	

	Колдонуу боюнча нускамага ылайык кургатылган айнек пластинага сүйкөлгөн лак-боёк материалынын үлгүсүнөн тамак-аш азыктарын имитациялоочу моделдик эритмелерге алынган маңыздар:
	
	

	даамы
	жол берилбейт
	

	түсү
	жол берилбейт
	

	тунук эместиги
	жол берилбейт
	

	III. Уулуулук көрсөткүчтөр

	Лак-боёк материалдарынан алынган маңыздарды ашказанга киргизүүдөгү курч уулуулук
	лак-боёк материалдары менен катышта болгон суу моделдик чөйрөлөрү (маңыздар) байкалаарлык жалпы уулуу таасир көрсөтпөөгө тийиш

	ичүүчү суу менен камсыздоодо, тамак-аш өнөр жайында колдонулуучу лак-боёк материалдары үчүн

	Сунушталган колдонуу режиминде лак-боёк материалдарынын теринин сыртын дүүлүктүрүүчү таасири:
теринин сыртына













Сунушталган колдонуу режиминде лак-боёк материалдары (маңыздар) менен катнашта болгон модельдик чөйрөлөрдүн дүүлүктүрүүчү таасири:
теринин сыртына
былжырларга
	




0 – 4 балл
(колду жеке коргоо каражаттарын колдонуу жана тиешелүү эскертүү жазуулары жөнүндө талап маркалоодо көрсөтүлгөн шартта, 2ден 4 баллга чейинки дүүлүктүрүүчү таасирдин болушуна жол берилет)







0 балл
0 балл
	




өнөр жай жана жарандык курулушта, эмерек өнөр жайында колдонулуучу, ошондой эле автомобилдерди оңдоп сырдоо үчүн арналган лак-боёк материалдары үчүн




ичүүчү суу менен камсыз кылууда, тамак-аш өнөр жайында колдонулуучу лак-боёк материалдары үчүн

	Сенсибилизациялоочу таасир
	маркалоодо коопсуздук жана сактык чараларынын тизмеги, ошондой эле жеке коргоо каражаттарын колдонуу боюнча талаптар көрсөтүлгөн шартта аллергендик таасирдин болушуна жол берилет
	

	Тери аркылуу резорбтивдик таасири бир жолку, кайталап колдонууда
	резорбтивдик таасирдин жана интоксикациянын клиникалык белгилеринин жоктугу
	

	IV. Микробиологиялык көрсөткүчтөр

	Лак-боёк катмарында патогендик жана санитардык-көрсөткүчтүү микроорганизмдердин (тест-культуралардын) жашап калуу мөөнөттөрүн баалоо
	лак-боёк катмарынын бетинде патогендик микроорганизмдерди кошкондо, микрофлоранын өсүшүнүн жана өнүгүшүнүн жоктугу
	орун жайлардын, имараттардын, курулмалардын ички беттерин сырдоо үчүн арналган, алар үчүн нымдуу дезинфекциялоо режими каралган лак-боёк материалдары үчүн



2-таблица

Лак-боёк материалдарынын негизги түрлөрүнө санитардык-эпидемиологиялык жана гигиеналык баалоо жүргүзүүдө лак-боёк катмарларынан зыяндуу заттардын аба чөйрөсүнө өтүшүнүн
 жол берилүүчү миграция деңгээлдери
	Лак-боёк материалдарынын түрү
	Зыяндуу заттын аталышы
	Аба чөйрөсүнө миграциялоонун жол берилүүчү деңгээли, мг/м³

	1
	2
	3

	1. Ацетобутиратцеллюлозалык
	формальдегид
	0,01

	
	уксус кислотасы
	0,06

	
	ксилол*
	0,1

	2. Полиакрилдик 
	формальдегид
	0,01

	
	метилметакрилат
	0,01

	
	ксилол*
	0,1

	3. Стирол-акрилдик
	формальдегид
	0,01

	
	метилметакрилат
	0,01

	
	стирол
	0,002

	4. Алкид-акрилдик
	формальдегид
	0,01

	
	метилметакрилат
	0,01

	
	стирол
	0,002

	
	фталдык ангидрид
	0,02

	
	ксилол*
	0,1

	5. Алкиддүүлөр: глифталдык, пентафталдык, меламиндик, 
нитроцеллюлозалык 
	формальдегид
	0,01

	
	фталдык ангидрид
	0,02

	
	ксилол*
	0,1

	6. Битумдуктар
	формальдегид
	0,01

	
	фенол
	0,003

	
	ксилол*
	0,1

	7. Бутадиен-стиролдуктар,
каучуктук, хлоркаучуктук
	формальдегид
	0,01

	
	стирол
	0,002

	
	дибутилфталат
	0,1

	
	ксилол*
	0,1

	8. Винилацетаттык
	формальдегид
	0,01

	
	уксус кислотасы
	0,06

	
	дибутилфталат
	0,1

	9. Поливинилацеталдыктар, канифолдуктар, майлуулар
	формальдегид
	0,01

	
	ксилол*
	0,1

	10. Кремний органикалыктар 
	формальдегид
	0,01

	
	хлордуу суутек
	0,1

	
	толуол
	0,3

	11. Майлуу жана
алкидстиролдук
	формальдегид
	0,01

	
	фталевый ангидрид
	0,02

	
	стирол
	0,002

	
	ксилол
	0,1

	12. Карбамиддик
	формальдегид
	0,01

	
	ксилол
	0,1

	
	метил спирти
	0,5

	13. Полиэфирдик каныкпаган порошоктук 
	формальдегид
	0,01

	
	стирол
	0,002

	14. Полиуретандык
	формальдегид
	0,01

	
	цианосуутек
	0,01

	
	фенол
	0,003

	
	ксилол*
	0,1

	15. Полиуретан-акрилаттык
	формальдегид
	0,01

	
	цианосуутек
	0,01

	
	метилметакрилат
	0,01

	
	бензол
	0,1

	16. Фенолоалкиддик 
	формальдегид
	0,01

	
	фенол
	0,003

	
	фталдык ангидрид
	0,02

	
	ксилол
	0,1

	17. Фенолдук жана
фенолоформальдегиддик
	формальдегид
	0,01

	
	фенол
	0,003

	
	ксилол
	0,1

	18. Перхлорвинилдик жана
поливинилхлориддик 
	формальдегид
	0,01

	
	хлордуу суутек
	0,1

	
	дибутилфталат
	0,1

	
	ксилол
	0,1

	19. Сополимердик винилхлориддик
	формальдегид
	0,01

	
	хлордуу суутек
	0,1

	
	дибутилфталат
	0,1

	
	метилметакрилат
	0,01

	
	стирол
	0,002

	
	ксилол
	0,1

	20. Эпоксиддик 
	формальдегид
	0,01

	
	эпихлоргидрин
	0,04

	
	ксилол*
	0,1



* Органикалык эриткичтерде эриген лак-боёк материалдары үчүн кошумча аныкталат.

	Эскертүү.
	Ушул тиркеменин 2-таблицасына киргизилбеген лак-боёк материалдарынын түрлөрү үчүн лак-боёк катмарларынан аба чөйрөсүнө зыяндуу заттардын миграциясынын жол берилүүчү деңгээлдери лак-боёк материалдарынын рецептурасынын негизинде, алардын негизги компоненттерин жана ушул тиркеменин 2-таблицасында белгиленген зыяндуу заттардын миграциясынын жол берилүүчү деңгээлдерин эске алуу менен аныкталат.







